Sri Fatmawati (èlmowan)

Sri Fatmawati panèka èlmowan kimia sè èkennal dhurrunna ḍâlem bidang kimia bahan alami, kimia medisinal, bân pangembhângan sains basis komunitas. Sri Fatmawati aropa'aghi ḍosen è Departemen Kimia, Fakultas Sains bân Analitika Data, Institut Teknologi Sepuluh Nopember, Sorbhâjhâ (ITS) bân anḍi' pangkat mènangka Direktur Taman Sains Teknologi Herbal dan Hortikultura (TSTH2) è Humbang Hasudutan, Somatra Ḍâjâ. Sri Fatmawati Èkennal mènangka ahli kimia sè ampon mennang neng pan-bârâmpan pangarghâ'ân ḍâ' ka'aktifanna ḍâlem panalètèyan.

 Pamolangan bân Lako 
Sri Fatmawati aropa'aghi lulusan kimia ITS Sorbhâjâ angkatan 1998. Salastarèna ajhâr neng S-1, Sri Fatmawati akabin sareng Adi Setyo Purnomo sè paḍâ lulusan kimia ITS Sorbhâjâ bân mamarè pangajhârân S-1 abhâreng bân Sri.  Sa'amponna akabin, Sri bân Adi langsong nerrosaghi pamolanganna lèbât beasiswa S-2 bân S-3. è Jeppang bân ngaollè gellar M.Sc bân Ph.D ḍâri Universitas Kyushu, Jeppang. Saterrossa Sri agabung mènangka staf pangajhâr è Departemen Kimia ITS, sè ka'ḍimma Sri ngajhâr bân abimbing panalètèyan è bidang kimia organik, metabolit sekunder, bân pangembhângan tambhâ herbal.

Salaèn ngajhâr, Sri aktif mèmpèn cem-macem panalètèyan sè fokus ḍâ' eksplorasi tamennan tambhâ Inḍonèsia ghâbây panemmowan tambhâ sè anyar, tamaso' senyawa antikanker, antidiabetes, bân imunomodulator.

 Kapamèmpènan bân inovasi 
Mènangka Direktur TSTH2 (Taman Sains Teknologi Herbal dan Hortikultura), Sri ngembhângaghi posat riset herbal, hortikultura, bân konservasi kemenyan, sarta mèmpèn "Ekspedisi Peradaban Kemenyan Sumatera" sèttong inisiatif ilmiah, bhudhâjâ, bân ekologis ghâbây nalosorè peran mennyan ḍâlem paradabhân lokal bân global sarta areng-bhâreng aghâli potensi bân ngembhângaghi risetta mènangka osaha hilirisasi produk mennyan nasional. Ta' coma dhâddhi pamèmpèn sè sebbhut èyaḍâ', namong jhughân aropa'aghi orèng sè maddhek bân prèsiḍènna OWSD (Organization for Women in Science for the Developing World) Indonesia National Chapter. Organisasi panèka abherri' pangarghâ'ân sè tèngghi ḍâ' dhurrunna bâbinè' panalètè sè anḍi' karya neng dhunnya panèka. Maskè bânnya' kakorangan sumber daya, tantangan infrastruktur, sarta ambheddhân geografis, bâbinè'-bâbinè' panalètè pagghun koko ngasèllaghi pangataowan, inovasi, sarta kakowadhân masyarakat.

 Sombher